|  |  |
| --- | --- |
| Numri i lëndës: | 2019:073223 |
| Datë: | 05.12.2019 |
| Numri i dokumentit:  | 00695974 |

**P.nr. 33/19**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit F. K, sipas aktakuzës së PTH-së D.P. në Pejë PP/II. nr.2809/18 të dt.17.1.2019 për shkak të veprës penale posedim i paautorizuar i narkotikëve dhe substancave psikotrope ose analoge nga neni 275 par 2 të KPRK-së, pas përfundimit të shqyrtimit fillestar , publik dhe me gojë, të mbajtur në pranin e të pandehurit F. K dhe të prokurorit të shtetit Suada Hamza me dt.05.12.2019 ka marrë dhe botërisht ka shpallë këtë :

**A K T GJ Y K I M**

**I pandehuri F. K i lindur me dt. ..., në f GJ tani me vendbanim fsh. F Komuna e GJ, i njohur me dokument identifikues numër 1175450030... i biri i Xh dhe nënës L e gjinisë M , ka të kryer shkollën mesme, student , i pa punë , i gjendjes së mesme ekonomike, Shqiptar, Shtetas i Republikës së Kosovës, gjendet në liri.**

**ËSHTË FAJTOR**

Për arsye se:

Me dt. 14.12.2.018 rreth orës 01:20 , në fsh. B Komuna e P , pa autorizim posedon narkotik, substanca psikotrope ose analoge, në atë mënyrë që ditën kritike derisa i pandehuri ishte me dy shokë si pasagjer në veturën e markës V me tabela ..., dhe ishin duke shkuar në drejtim të D në fshatin B , të njëjtit ndalohen nga patrulla policore dhe gjatë kontrollit rutinor tek i pandehuri F. K gjejnë substancë të dyshuar narkotike , ku pas ekzaminimit , rezulton se substanca në fjalë është e llojit marihuan që përmban peshë prej 0.9 gram

-me çka ka kryer vepre penale : posedim i paautorizuar i narkotikëve dhe substancave psikotrope ose analoge nga neni 275 par 2 të KPRK-së

Prandaj gjykata të pandehurin konform nenit 41,42,43,46, dhe nenit 275 par 1 të KPRK-së.

**E GJYKON**

Me dënim me gjobë në shumë prej  **200 € euro**, të cilën i pandehuri është i obliguar ta paguaj në afat prej 3 muajsh , në rast të mospagimit gjoba në fjalë i zëvendësohet me dënim me burg duke llogaritur 20 (njëzet) euro për 1 ( një) ditë burgu .

I pandehuri për shkak të gjendjes së varfër ekonomike lirohet nga pagimi i shpenzimeve procedurale .

Substanca narkotike e llojit “ (Marihuan) ,, në peshë prej 0.9 gr . KONFISKOHET.

Shpenzime procedurale nuk ka pasur.

**A r s y e t i m**

Prokuroria Themelore në Pejë me dt.17.1.2019 kundër të pandehurit F. K, ka ngritë aktakuzë PP/II. nr.2809/18, për vepër penale: posedim i paautorizuar i narkotikëve dhe substancave psikotrope ose analoge nga neni 275 par 2 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit dhe të dëmtuarit , i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, moshën e re, gjendjen e varfër ekonomike sepse i pandehuri është i pa punë dhe mbajtës i familjes 5 anëtarëve, dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 453 të KPPRK-së.

Vendimi mbi konfiskimin substancës narkotike është marrë konform nenit 62 par 2 pika 2.7 dhe nenit 69 të KPRK-së.

 Nga sa u tha më lartë konform nenit 365 të KPPRK-së u vendos si më lartë.

 Nga Gjykata Themelore në Pejë D.P. datë.05.12.2019

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .